Буенос Аирес

Буенос Аирес (шпански: Buenos Aires - „добар ветер, добар воздух“) е метропола и најголем град во Аргентина. Расположен е на десниот брег на реката Ла Плата при нејзиното влевање во Атлантскиот Океан.

Населението на градот е 2 746 761 жител според пописот од 2005 година. Жителите на Буенос Аирес се главно Аргентинци од шпански и италијански потекла, но има со арапски, еврејски, кинески и корејски потекла.

 Историја 

Основач на првиот град кој денес се наоѓа на местото на Буенос Аирес бил шпанецот Педро де Медоса, под името Nuestra Señora Santa María del Buen Aire. Овој град бил напуштен во 1541 година за повторно да биде населен 1580 година. Самиот град не се ширел драстично сѐ до XVIII век, кога станал многу важно поморско подрачје. Во 1776 година градот станал главен на тогашното кралство на Шпанија, под името Rio de la Plata. На почетокот од XIX век, градот имал население од околу 50 000 жители.

Во 1806 година, градот бил окупиран од страна на Британците. Шпанија во тој момент не била доволно силна за да го одбрани градот, па самото население се дигнало на бунт и само се ослободило. Тоа всушност ја претставува и борбата на Аргентина за самостојност. Со нападот на Наполеон Бонапарт над Шпанија, на 25 мај 1810 година била прогласена првата независна влада на Буенос Аирес. Независноста на Аргентина, пак, е прогласена на 9 јули 1816 година во градот Тукуман, на север од земјата.

 Индустрија 

Извозот на земјоделските производи во Европа тотално придонеле за промена на градот во повеќе планови. Денешната архитектура на градот настанала токму во тогашно време. Во 1913 година, градот добил подземна железница, а една година подоцна, на објавениот попис на населението е установено дека во главниот град на Аргентина живеат околу 1 500 000 жители. Тоа продолжило и во наредните декади, така што веќе во шеесеттите години на минатиот век градот имал 3 000 000 жители.

 Религија 

Поголемиот број од населението на Буенос Аирес се припадници на католицизмот, но има и јудаисти и муслимани.

Буенос Аирес како мотив во уметноста
 „Буенос Аирес“ — песна на аргентинскиот писател Хорхе Луис Борхес.Horhe Luis Borhes, Šifra. Beograd: Paidea, 2012, стр. 34-35.

 Наводи 

Буенос Аирес
Категорија:Градови во Аргентина
Категорија:Аргентина
Категорија:Буенос Аирес
Категорија:Населени места основани во 1580 година